पेपर लीक मामलों को लेकर भाजयुमो ने भरी हुंकार, बोले- अब रुकने वाले नहीं है युवा
राजस्थान में पेपर लीक को प्रदेश की गहलोत सरकार को निशाने पर लेते हुए भाजपा के अभियान को लेकर भारतीय जनता पार्टी युवा मोर्चा के साथ युवाओं ने हुंकार भरी और सरकार के खिलाफ गुस्सा बताते हुए उदयपुर के सिटी रेलवे स्टेशन को गूंजा दिया।
राजस्थान में पेपर लीक को लेकर प्रदेश की गहलोत सरकार को निशाने पर लेते हुए भारतीय जनता पार्टी युवा मोर्चा के साथ युवाओं ने आज सवेरे हुंकार भरी और सरकार के खिलाफ गुस्सा जताते हुए उदयपुर के सिटी रेलवे स्टेशन को गूंजा दिया।
भाजयुमो का युवा आक्रोश महाघेराव के तहत अजमेर में आरपीएससी के बाहर प्रदर्शन में शामिल होने के लिए उदयपुर शहर के युवाओं ने रेलगाड़ी में सवार होने से पहले रेलवे स्टेशन पर नारेबाजी कर सरकार के खिलाफ गुस्सा जाहिर किया। इससे पूर्व रात को बसों से भाजयुमो देहात के कार्यकर्ता निकले जिनको टाउनहॉल से झंडी दिखाकर बसों को रवाना किया।
भाजपा नेता प्रमोद सामर ने कहा कि राजस्थान की गहलोत सरकार ने लाखों युवाओं के भविष्य के साथ खिलवाड़ किया है, प्रदेश का युवा पेपर लीक की घटनाओं से निराश है और अब युवा रुकने वाला नहीं है, इस सरकार के प्रति युवाओं में रोष है।
सामर ने कहा कि कांग्रेस ने पहले युवाओं को बेरोज़गारी भत्ता देने का वादा किया था, लेकिन सत्ता में आने के बाद इस सरकार ने युवाओं से वादाखिलाफी की है। वहीं कांग्रेस सरकार के राज में रीट भर्ती परीक्षा, हाईकोर्ट एलडीसी भर्ती सहित दर्जनभर से ज्यादा प्रतियोगी परीक्षाओं के पेपर लीक हुए है।
इस दौरान राजसमंद के पूर्व विधायक व उदयपुर शहर भाजपा प्रभारी बंशीलाल खटीक, उदयपुर की पूर्व मेयर रंजनी डांगी, शहर जिला महामंत्री गजपाल सिंह राठौड़, मोर्चा के सन्नी पोखरना आदि मौजूद थे। इससे पूर्व देहात मोर्चा की बसों को रवाना करने के दौरान देहात भाजपा अध्यक्ष चन्दगुप्त सिंह चौहान, मोर्चा अध्यक्ष ललित सिंह सिसोदिया आदि मौजूद थे।